Oled sa ehk mõelnud, et soovid tunda end oma kehas paremini? Nii sisemiselt kui väliselt? Joogatunnis me keskendume mõlemale, nii välimisele kui sisemisele minale. Praktiseerides joogat, muutub su keha liikuvamaks, õpid kuulama ja usaldama iseennast. Leidma tasakaalu keha ja meele vahel, tegutsemise ja olemise vahel. Selleks, et alustada joogaga, ei pea sa olema painduv. Täpselt see hetk, kus tunned, et soovid praktiseerida joogat, on ideaalne aeg joogaga alustamiseks.
#000000
“Naudi hetke...” ja “Meil igaühel on oma rada, mida käia..” Need mõtted jäävad mind alati armsa Gina trennist kummitama. Mida aeg edasi, seda rohkem saan aru nende lausete sügavusest.
#000001
Armas Gina, käin sinu trennides saamas iganädalast hea tuju doosi ja positiivsuse laengut. Saamas kinnitust sellele, et vaid mina ise otsustan, kuidas end täna tunnen ja mida soovin.
#000002
Treening Ginaga on täielik keha ja vaimu nauding. Kui tulen paha tujuga trenni, lahkun sealt alati hea tujuga. Üks ja kõige olulisem asi, mis aitab mu enesetunnet parandada, on Gina naeratus. See on eriline. Naeratus, mis tuleb südamest. Selliseid inimesi, kes oskavad naeratada südamega, on vähe.
#000003
Gina on inimene, kes paneb su uskuma endasse, isegi kui sa oled alla andmas. Tema soojus annab sulle märku, et headus eksisteerib päriselt – headus sinu ümber ja su sees. Ta õpetab sind kuulama ennast, vaatama sügavale enda sisse ja olema hetkes.
#000004